==Linjeføring==
Ringgaden er delt op i tre. I nord, hvor den kun er tosporet hedder den Nordre Ringgade. Nordre Ringgade strækker sig fra [[Grenåvej (Aarhus Kommune)|Grenåvej]] ved [[Marienlund (Aarhus)|Marienlund]] i nord til [[Langelandsgade]] i nordvest. Herefter ændrer den navn til Vestre Ringgade og er sekssporet til [[Silkeborgvej (Aarhus Kommune)|Silkeborgvej]], hvorefter den er firesporet. Vestre Ringgade slutter i sydvest ved [[Ringgadebroen]]. På sydsiden af broen fortsætter den som Søndre Ringgade gennem [[Frederiksbjerg]]. Ringgaden er kendetegnet ved at der er meget tæt byggeri helt op til gaden som randbebyggelse. Meget af byggeriet er bygget i tiden omkring [[2. verdenskrig]] bl.a. Viborggården der ligger ved det gamle Amtsygehus. Søndre Ringgade krydser [[Skanderborgvej (Aarhus)|Skanderborgvej]] på [[Harald Jensens Plads]]. Den allersydligste del af vejen består af [[Marselis Boulevard]], som har fået titlen som ringgade.
Samfund Teknologi